Source: http://finlex.fi/fi/laki/ajantasa/1992/19920912?search%5Btype%5D=pika&search%5Bpika%5D=asetus%20sosiaali-%20ja%20terveydenhuollon%20asiakasmaksuista
Timestamp: 2019-05-25 14:55:02+00:00
Document Index: 17310997

Matched Legal Cases: ['§ 1', '§ 1', '§ 5', '§ 5', '§ 5', '§ 28']

Asetus sosiaali- ja terveydenhuollon… 912/1992 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1992 › 9.10.1992/912
9.10.1992/912
«Sosiaali-» ja terveysministerin esittelystä säädetään «sosiaali-» ja «terveydenhuollon» «asiakasmaksuista» 3 päivänä elokuuta 1992 annetun lain (734/92) nojalla:
Tässä asetuksessa mainituista kunnallisista «sosiaali-» ja terveyspalveluista saa periä tässä asetuksessa säädetyt maksut, jollei erikseen toisin säädetä.
1) palvelun käyttäjällä yhtä tai useampaa henkilöä, joka käyttää «sosiaali-» ja «terveydenhuollon» palvelua tai johon palvelu kohdistuu; kotipalvelussa ja lasten päivähoidossa palvelun käyttäjäksi katsotaan lapsen ohella hänen kanssaan yhteistaloudessa elävät vanhemmat tai muut huoltajat;
2) perheellä yhteistaloudessa avioliitossa tai avioliitonomaisissa olosuhteissa eläviä henkilöitä sekä molempien samassa taloudessa eläviä alaikäisiä lapsia; (30.12.1992/1648)
3) hoitopäivällä henkilön laitoshoitoon tulopäivää, sen jälkeen kertyviä hoitovuorokausia ja laitoksesta lähtöpäivää; sekä (23.10.1998/772)
4) kotona annettavalla palvelulla sosiaalihuoltoasetuksen (607/83) 9 §:ssä tarkoitettuja kotipalveluita ja kansanterveyslain (66/72) 14 §:n 1 momentin 2 kohdan perusteella järjestettyä kotisairaanhoitoa. (30.12.1992/1648)
Tämän lain voimaan tullessa voimassa ollut KansanterveysL 66/1972 14 § 1 mom. on kumottu L:lla 1327/2010.
Kotona annettava palvelu (30.12.1992/1648)
Jatkuvasti ja säännöllisesti annetusta kotisairaanhoidosta ja sosiaalihuoltoasetuksen (607/83) 9 §:n 1 momentin 1 kohdassa tarkoitetusta kotipalvelusta voidaan periä palvelun laadun ja määrän, palvelun käyttäjän maksukyvyn sekä perheen koon mukaan määräytyvä kohtuullinen kuukausimaksu. (30.12.1992/1648)
(23.11.2017/773)
Kun henkilöitä on enemmän kuin kuusi, tulorajaa korotetaan 350 eurolla ja maksuprosenttia alennetaan 1 prosenttiyksiköllä kustakin seuraavasta henkilöstä. (23.11.2017/773)
Kotona annettavasta palvelusta laaditaan yhdessä palvelun käyttäjän kanssa palvelu- ja hoitosuunnitelma. Suunnitelmaan tulee sisällyttää sekä kotisairaanhoito että kotipalvelu, vaikka palvelujen tuottamisesta vastaisivat erikseen kunta ja kuntayhtymä. Suunnitelmaa tarkistetaan palvelujen tarpeen muuttuessa. (30.12.1992/1648)
Tilapäisestä kotipalvelusta voidaan periä kunnan päättämä kohtuullinen maksu. Tilapäisestä kotisairaanhoidosta voidaan periä enintään 18,90 euroa lääkärin tai hammaslääkärin suorittamasta kotikäynnistä ja enintään 12,00 euroa muun henkilön suorittamasta kotikäynnistä. Tilapäisestä kotisairaanhoidosta ei saa kuitenkaan periä erikseen maksua sellaiselta henkilöltä, joka saa 1 momentissa tarkoitettua jatkuvaa kotisairaanhoitoa. (23.11.2017/773)
Palvelun käyttäjän kotona annetusta erikoissairaanhoidosta voidaan periä 8 §:n mukainen maksu. Sarjassa annettavasta hoidosta saa kuitenkin periä enintään 11 §:n mukaisen maksun. (23.12.1999/1309)
Kotona annettavasta palvelusta perittävä maksu ei saa ylittää palvelun tuottamisesta aiheutuvia kustannuksia. (30.12.1992/1648)
4 § (18.4.1997/343)
4 § on kumottu A:lla 18.4.1997/343.
7 § (23.11.2017/773)
1) enintään 41,20 euron vuosimaksu, joka on voimassa kalenterivuoden siinä terveyskeskuksessa, johon maksu on suoritettu; jos palvelun käyttäjä ei suorita vuosimaksua, peritään häneltä 20,60 euron käyntimaksu käyntikertojen lukumäärästä riippumatta; tai
2) enintään 20,60 euron käyntimaksu; maksun saa kuitenkin periä ainoastaan kolmelta ensimmäiseltä käynniltä samassa terveyskeskuksessa kalenterivuoden aikana.
Erikoissairaanhoitolaissa (1062/1989) tarkoitetun sairaalan tai muun toimintayksikön ja terveyskeskuksen erikoislääkärijohtoisen sairaalan poliklinikalla tutkittavalta tai hoidettavalta voidaan periä enintään 41,20 euroa käynniltä. Sama maksu voidaan periä kaikilta 18 vuotta täyttäneiltä terveyskeskuksen ja sairaalan yhteisesti sairaalassa järjestämän päivystyksen yhteydessä arkisin kello 20.00–8.00 sekä lauantaisin, sunnuntaisin ja pyhäpäivinä. (23.11.2017/773)
8 a § (5.12.2001/1168)
Päiväkirurgisesta toimenpiteestä, joka tehdään leikkaussalissa ja joka edellyttää yleisanestesiaa, laajaa puudutusta tai suonensisäisesti annettavaa lääkitystä, voidaan periä 8 §:ssä säädetyn maksun sijasta enintään 135,10 euroa. (23.11.2017/773)
8 b § (23.12.1999/1309)
Yksityislääkärin lähetteellä tehtävistä laboratorio- ja kuvantamistutkimuksista, joihin ei liity muita tutkimuksia tai hoitotoimenpiteitä, voidaan periä enintään palvelun tuottamisesta aiheutuvia kustannuksia vastaava maksu.
Terveyskeskuksessa annetusta suun ja hampaiden tutkimuksesta ja hoidosta voidaan periä perusmaksuna enintään 10,20 euroa käynniltä, kun hoidon antaa suuhygienisti. Hammaslääkärin antamasta hoidosta voidaan perusmaksuna periä enintään 13,10 euroa ja erikoishammaslääkärin antamasta hoidosta enintään 19,20 euroa käynniltä. (23.11.2017/773)
Edellä 1 momentissa säädetyn perusmaksun lisäksi voidaan kulloinkin voimassa olevan «terveydenhuollon» toimenpideluokituksen mukaisista suun «terveydenhuollon» toimenpiteistä periä enintään seuraavat maksut:
1) kuvantamistutkimukset:
2) ehkäisevään hoitoon kuuluvat toimenpideluokituksen SC-ryhmän suun terveyden edistämisen toimenpiteet 8,40 euroa käyntikerralta;
3) tutkimukset, hammastarkastukset ja sairauksien hoito toimenpideluokituksen vaativuusluokan mukaan, lukuun ottamatta 4 kohdassa lueteltuja proteettisia toimenpiteitä, seuraavasti:
Jos potilas annettujen käyttöohjeiden vastaisen menettelyn tai ilmeisen huolimattomuuden vuoksi on aiheuttanut oikomislaitteen häviämisen tai vahingoittumisen, voidaan häneltä periä uuden oikomislaitteen hankkimisesta tai vahingoittuneen laitteen korjaamisesta aiheutuneet hammastekniset kulut enintään todellisten kustannusten mukaisina.
Edellä 1–4 momentissa säädettyjä maksuja ei saa periä alle 18-vuotiailta. Siltä, jolla on rintamasotilastunnus, rintamapalvelustunnus, rintamatunnus, veteraanitunnus tai jolla on eräisiin Suomen sotiin liittyneissä tehtävissä palvelleiden kuntoutuksesta annetun lain (1039/1997) 2 §:ssä tarkoitettu todistus lain 1 §:n 1 momentin 3 kohdassa tarkoitettuihin miinanraivaustehtäviin osallistumisesta, ei saa periä maksua hampaiden tarkastuksesta, ehkäisevästä hoidosta eikä protetiikkaan liittyvästä kliinisestä työstä. (27.12.2001/1482)
9 a § (13.6.2001/506)
10 § (26.11.2009/951)
Sairaankuljetusajoneuvolla suoritetusta sairaankuljetuksesta voidaan periä enintään valtioneuvoston asetuksella vahvistetun taksan mukainen maksu. Tämä maksu voidaan periä myös silloin, kun annetun ensihoidon ansiosta potilaan tila on korjaantunut siinä määrin, että kuljetusta hoitopaikkaan ei ole tarvinnut suorittaa.
Sairausvakuutuslain (1224/2004) mukaan vakuutetulla on oikeus saada sairaankuljetuksesta aiheutuneista kustannuksista korvausta siten kuin mainitussa laissa säädetään.
Sarjassa annettavasta hoidosta, kuten jatkuvasta dialyysihoidosta, lääkinnällisestä kuntoutuksesta, hyposensibilisaatio-, puhe- ja äänihäiriö-, säde- ja sytostaattihoidosta sekä muusta vastaavasta hoidosta voidaan periä enintään 11,40 euroa hoitokerralta. Maksu saadaan periä enintään 45 hoitokerralta kalenterivuodessa. (23.11.2017/773)
12 § (19.6.2008/464)
Lyhytaikaisessa laitoshoidossa olevalta voidaan periä hoidosta ja ylläpidosta psykiatrian toimintayksikössä enintään 22,50 euroa hoitopäivältä ja muussa lyhytaikaisessa laitoshoidossa enintään 48,90 euroa hoitopäivältä. Maksuja ei saa kuitenkaan periä terveyskeskuksessa eikä sairaalassa tai sen toimintayksikössä alle 18-vuotiaalta siltä osin kuin hoitopäiviä on kalenterivuodessa kertynyt yli seitsemän. Maksuja ei saa myöskään periä mielenterveyslain (1116/1990) 9 §:n perusteella järjestetyn tarkkailun ajalta, jos tarkkailtavaksi otettua ei tarkkailun perusteella määrätä mainitun lain 8 §:ssä tarkoitettuun tahdosta riippumattomaan hoitoon. (23.11.2017/773)
Jos hoidollisista syistä on tarkoituksenmukaista, että henkilö on terveyskeskuksessa, sairaalassa tai sen toimintayksikössä taikka sosiaalihuollon laitoksessa tai muussa toimintayksikössä hoidettavana vain joko päivällä (päivähoito) tai yöllä (yöhoito), voidaan häneltä periä 12 §:ssä säädetyn maksun sijasta enintään 22,50 euroa vuorokaudessa. (23.11.2017/773)
Vammaiselle henkilölle terveydenhuoltolain (1326/2010) 29 §:n 1 momentin 7 kohdassa tarkoitettuna laitoshoitona annetusta kuntoutushoidosta tai kehitysvammaisten erityishuoltona annetusta kuntoutushoidosta voidaan periä enintään 16,90 euroa hoitopäivältä. (23.11.2017/773)
15 § (27.3.2003/251)
Ennen pitkäaikaisen laitoshoidon maksun määräämistä maksun määräämisestä päättävän viranomaisen tulee selvittää, onko palvelun käyttäjä ennen laitoshoidon alkamista elänyt yhteistaloudessa avioliitossa tai avioliiton omaisissa olosuhteissa tai onko hänellä alaikäisiä lapsia, joiden elatus on ollut kokonaan tai osittain riippuvainen palvelun käyttäjän tuloista. Selvityksessä tulee myös ottaa huomioon, mitä lapsen elatuksesta annetun lain (704/1975) 3 §:n 2 momentissa säädetään vanhempien vastuusta 18 vuotta täyttäneen lapsen koulutuksesta aiheutuvista kustannuksista. Selvityksen perusteella maksu tulee määrätä «sosiaali-» ja «terveydenhuollon» «asiakasmaksuista» annetun lain (734/1992) 7 c §:n 2 momentin ja 10 c §:n säännös huomioon ottaen siten, että hoidettavan kanssa yhteistaloudessa eläneen henkilön ja alaikäisten lasten elatus sekä 18 vuotta täyttäneen oikeus saada vanhemmiltaan avustusta koulutuskustannuksiinsa tulevat asianmukaisesti turvatuiksi.
16 § (22.12.1994/1335)
Terveyskeskuksen tuottamista kansanterveyslain 14 §:n 1 momentin 7 kohdassa ja 14 a §:n 1 momentin 2 kohdassa tarkoitetuista työterveyshuoltopalveluista ja kansanterveyslain 15 §:n 4 momentissa tarkoitetuista sairaanhoito- ja muista terveydenhuoltopalveluista työnantaja on velvollinen suorittamaan maksut tai korvaukset, joiden suuruuden terveyskeskusta ylläpitävä kunta tai kuntayhtymä päättää.
Maksujen perusteina käytetään hyvän työterveyshuoltokäytännön toteuttamisesta aiheutuvia tarpeellisia ja kohtuullisia kustannuksia. Tällaisia kustannuksia ovat henkilöstön palkkakustannukset, niistä maksetut pakolliset palkkasivukustannukset, muut työterveyshuollon toteuttamisesta aiheutuneet käyttökustannukset sekä työterveyshuollon järjestämiseksi välttämättömän laitteiston ja kaluston hankkimisesta aiheutuneet kustannukset.
Mitä edellä on säädetty työnantajan velvollisuudesta koskee soveltuvin osin yrittäjää hänen ostaessaan terveyskeskukselta kansanterveyslain 14 §:n 1 momentin 8 kohdan tarkoittamia työterveyshuoltopalveluita. Yrittäjältä perittävistä maksuista vähennetään korvaukset, jotka kansaneläkelaitos suorittaa terveyskeskukselle sairausvakuutuslain 29 §:n nojalla.
Tämän lain voimaan tullessa voimassa ollut KansanterveysL 66/1972 14 § 1 mom. ja 14 a § on kumottu ja 15 § muutettu L:lla 1327/2010. Tämän lain voimaan tullessa voimassa ollut sairausvakuutuslaki 364/1963 on kumottu SairausvakuutusL:lla 1224/2004. Ks. L «sosiaali-» ja «terveydenhuollon» «asiakasmaksuista» 734/1992 8 §.
17–18 § on kumottu L:lla 22.12.1994/1335.
19 § (27.3.2003/251)
Sosiaalihuoltolain (710/1982) 25 §:ssä tarkoitetusta perhehoidosta, lukuun ottamatta lastensuojelulain (683/1983) perusteella järjestettyä perhehoitoa, voidaan periä «sosiaali-» ja «terveydenhuollon» «asiakasmaksuista» annetun lain 7 c §:ssä säädetty maksu.
LastensuojeluL 683/1983 on kumottu LastensuojeluL:lla 417/2007. SosiaalihuoltoL 710/1982 25 § on kumottu L:lla 263/2015, ks. PerhehoitoL 263/2015. Ks. L «sosiaali-» ja «terveydenhuollon» «asiakasmaksuista» 734/1992 7 c §.
20 § (17.11.2011/1147)
«Sosiaali-» ja «terveydenhuollon» «asiakasmaksuista» annetun lain (734/1992) 7 §:n 1 momentin perusteella lastensuojelulain mukaisena sijaishuoltona, avohuollon tukitoimena tai jälkihuoltona järjestetystä perhehoidosta tai laitoshuollosta taikka asumispalveluista lapsen vanhemmilta perittävä maksu jaetaan heidän keskensä maksukyvyn mukaan.
Lapsen tai nuoren tuloista «sosiaali-» ja «terveydenhuollon» «asiakasmaksuista» annetun lain 7 §:n 2 ja 3 momentin perusteella perittävä maksu lastensuojelulain mukaisena avohuollon tukitoimena, sijaishuoltona tai jälkihuoltona järjestetystä perhehoidosta, laitoshuollosta tai asumispalveluista voi olla enintään 1 835,20 euroa kuukaudessa. Perittävä maksu ei saa kuitenkaan ylittää palvelun tuottamisesta aiheutuvia kustannuksia. (23.11.2017/773)
21 § (27.3.2003/251)
Kehitysvammaisten erityishuollosta annetun lain mukaan järjestetystä täydestä ylläpidosta voidaan periä maksu lyhytaikaisessa laitoshoidossa siten kuin 12 §:ssä säädetään ja pitkäaikaisessa laitoshoidossa siten kuin «sosiaali-» ja «terveydenhuollon» «asiakasmaksuista» annetun lain 7 c §:ssä säädetään.
Hengityshalvauspotilaaksi katsotaan henkilö, joka tarvitsee hengityshalvauksen johdosta pitkäaikaista hoitoa hengityshalvauslaitteessa tai lyhytaikaisempaakin hoitoa hengityshalvauslaitteessa edellyttävä hengityshalvaus, milloin se on aiheutunut poliosta tai sellaisesta muusta tartuntataudista, jonka «sosiaali-» ja terveysministeriö katsoo polioon verrattavaksi.
23 § (23.11.2017/773)
Käyttämättä ja peruuttamatta jätetystä palvelusta perittävä maksu (22.12.1993/1386)
Käyttämättä ja peruuttamatta jätetystä, asiakkaan varaamasta terveyskeskuksen lääkärin, suun ja hampaiden tutkimuksen ja hoidon, erikoissairaanhoidon avohoidon tai kalliin kuvantamistutkimuksen vastaanottoajasta voidaan periä 15 vuotta täyttäneeltä enintään 50,80 euroa. Maksua ei saa kuitenkaan periä silloin, kun varatun ajan peruuttamatta jättämiseen on hyväksyttävä syy. (23.11.2017/773)
Jos lapsen vanhemmat eivät ota vastaan lapselle haettua ja myönnettyä päivähoitopaikkaa eikä hoitopaikkaa ole peruutettu ennen kunnan päätöksen mukaisen hoitosuhteen alkamista, lapsen vanhemmilta voidaan periä puolet «sosiaali-» ja «terveydenhuollon» «asiakasmaksuista» annetun lain (734/1992) 7 a §:n mukaan määräytyvästä kuukausimaksusta. (18.4.1997/343)
Ks. 33 a §. L «sosiaali-» ja «terveydenhuollon» «asiakasmaksuista» 734/1992 7 a § on kumottu L:lla 1505/2016.
26 § (19.6.2008/464)
26 § on kumottu A:lla 19.6.2008/464.
«Terveydenhuollon» maksukatto
«Sosiaali-» ja «terveydenhuollon» «asiakasmaksuista» annetun lain 6 a §:ssä tarkoitetun maksukaton kertymistä laskettaessa ei oteta huomioon:
Maksukaton ylittymisen jälkeen lyhytaikaisesta laitoshoidosta saa periä enintään 22,50 euroa hoitopäivältä. (23.11.2017/773)
Ks. 33 a §. TapaturmavakuutusL 608/1948 on kumottu Työtapaturma- ja ammattitautiL:lla 459/2015. Maatalousyrittäjien tapaturmavakuutusL 1026/1981 on kumottu Maatalousyrittäjän työtapaturma- ja ammattitautiL:lla 873/2015. LiikennevakuutusL 279/1959 on kumottu LiikennevakuutusL:lla 460/2016.
Palvelun käyttäjän tulee osoittaa «sosiaali-» ja «terveydenhuollon» «asiakasmaksuista» annetun lain 6 a §:ssä tarkoitetun maksukaton ylittyminen. Maksujen seuraamiseksi palvelun käyttäjälle tulee antaa seurantakortti. Maksukaton ylittymisen jälkeen tulee palvelun käyttäjälle antaa todistus siitä. Todistuksen voi antaa sellainen kunnan tai kuntayhtymän toimintayksikkö, jossa annetaan maksukaton piirissä olevia palveluja. Todistuksen saamiseksi palvelun käyttäjän on tarvittaessa esitettävä alkuperäiset tositteet hänen itsensä tai hänen huollettavinaan olevien alaikäisten lasten saamista palveluista suoritetuista maksuista.
Terveyskeskus voi pitää rekisteriä palvelun käyttäjän suorittamista «asiakasmaksuista» maksukaton saavuttamisen seuraamiseksi. Rekisteriin saa merkitä vain palvelun käyttäjän tunnistetiedot, hoitopaikat sekä määrätyt ja suoritetut maksut.
Maksukykyä määriteltäessä huomioon otettavat tulot kotona annettavassa palvelussa (18.4.1997/343)
Edellä 3 §:ssä tarkoitettuina kuukausituloina otetaan huomioon palvelun käyttäjän sekä hänen kanssaan yhteistaloudessa avioliitossa tai avioliitonomaisissa olosuhteissa elävän henkilön veronalaiset ansio- ja pääomatulot sekä verosta vapaat tulot. Jos kuukausittaiset tulot vaihtelevat, kuukausituloina otetaan huomioon viimeksi kuluneen vuoden keskimääräinen kuukausitulo. (18.4.1997/343)
28 § (27.3.2003/251)
28 § on kumottu A:lla 27.3.2003/251.
28 a § (20.12.2007/1366)
Siitä poiketen, mitä 27 §:ssä säädetään, metsätulona otetaan huomioon varojen arvostamisesta verotuksessa annetun lain (1142/ 2005) 7 §:n 3 momentin mukaan vahvistettu metsän keskimääräinen vuotuinen tuotto hehtaarilta kerrottuna metsämaan pinta-alalla. Tästä määrästä vähennetään 10 prosenttia ja metsätalouden korot.
Metsätuloa on alennettava palvelun käyttäjän vaatimuksesta, mikäli tilakohtaisen vuotuisen hakkuumahdollisuuden nettoraha-arvo on metsänhoitoyhdistyksen tai metsäkeskuksen antaman lausunnon perusteella vähintään 10 prosenttia alempi kuin metsätulo. Alennus on metsätulon ja hakkuumahdollisuuden nettoraha-arvon erotuksen suuruinen.
29 § (24.4.2003/328)
KansaneläkeL 347/1956 on kumottu L:lla 569/2007, ks. KansaneläkeL 568/2007. KuntoutusrahaL 611/1991 on kumottu L:lla Kansaneläkelaitoksen kuntoutusetuuksista ja kuntoutusrahaetuuksista 566/2005. L työvoimapoliittisesta aikuiskoulutuksesta 763/1990 on kumottu L:lla 1295/2002, ks. L julkisesta työvoima- ja yrityspalvelusta 916/2012.
30 § (27.3.2003/251)
Edellä 27 §:ssä tarkoitettujen tulojen vähennyksenä otetaan huomioon suoritetut elatusavut ja tosiasiallisista perhesuhteista johtuvat muut vastaavat kustannukset sekä kiinteistön luovutuksen yhteydessä määräajaksi tai elinkaudeksi pidätetty rahana suoritettava etuus (syytinki).
1) palvelun käyttäjän tai perheen maksukyky on olennaisesti muuttunut;
2) kun on ilmeistä, että maksua määrättäessä huomioon otettavat perheen olosuhteet ovat muuttuneet;
3) maksu osoittautuu virheelliseksi; tai
4) 3 §:n 4 momentissa tarkoitettua palvelu- ja hoitosuunnitelmaa muutetaan.
(27.3.2003/251)
Jos maksun määräämistä koskeva päätös on ilmeisesti perustunut asiakkaan tai hänen edustajansa antamiin virheellisiin tietoihin, maksu voidaan oikaista takautuvasti enintään vuoden ajalta. (18.4.1997/343)
Edellä 3 §:ssä tarkoitettu kuukausimaksu peritään myös palvelun saajasta johtuvan kotona annettavan palvelun tilapäisen keskeytyksen ajalta sekä «sosiaali-» ja «terveydenhuollon» «asiakasmaksuista» annetun lain 7 a ja 7 c §:ssä sekä tämän asetuksen 21 §:ssä tarkoitettu kuukausimaksu myös lapsen ja laitoshoidossa olevan tilapäisen poissaolon ajalta. (27.3.2003/251)
Kotona annettavan palvelun, laitoshoidon tai perhehoidon keskeytyessä yli viideksi päiväksi, ei kuukausimaksua peritä viisi päivää ylittävältä ajalta. Jos kotona annettava palvelu keskeytyy lyhyemmäksikin ajaksi kunnasta johtuvasta syystä tai palvelun saajan ollessa kunnallisessa laitoshoidossa, ei kuukausimaksua peritä myöskään mainitun viiden päivän ajalta. Kotona annettavan palvelun, laitoshoidon tai perhehoidon keskeytyksen jatkuessa koko kuukauden, maksua ei peritä lainkaan. (30.12.1992/1648)
Edellä 1 momentista poiketen, jos lapsi on sairautensa vuoksi poissa päivähoidosta yli kymmenen päivää kalenterikuukauden aikana, maksuna peritään puolet «sosiaali-» ja «terveydenhuollon» «asiakasmaksuista» annetun lain 7 a §:ssä säädetystä kuukausimaksusta. Sairaudesta johtuvan poissaolon kestäessä koko kalenterikuukauden, maksua ei peritä lainkaan. Maksua ei myöskään saa periä niiltä päiviltä, joina lapsi on poissa päivähoidosta lasten päivähoidosta annetun lain (36/1973) 11 a §:n 4 momentissa tarkoitetulla tavalla sairausvakuutuslain (1224/2004) 9 luvun 7 §:ssä tarkoitettujen isyysrahajaksojen ajan. Jos lapsi on muusta syystä poissa päivähoidosta koko kalenterikuukauden, maksuna peritään puolet kuukausimaksusta. (27.12.2012/1064)
Lyhytaikaisesta laitoshoidosta ei saa periä 12 §:ssä tarkoitettua maksua niiltä täysiltä vuorokausilta, jolloin palvelun käyttäjä on hoitojakson aikana poissa laitoksesta. (22.12.1993/1386)
L «sosiaali-» ja «terveydenhuollon» «asiakasmaksuista» 734/1992 7 a § on kumottu L:lla 1505/2016. L:n lasten päivähoidosta 36/1973 nimike on muutettu L:lla 580/2015 ja se on kumottu VarhaiskasvatusL:lla 540/2018, joka tulee voimaan 1.9.2018.
33 § (23.11.2017/773)
Jos kunta perii henkilölle tulevat tulot, korvaukset tai saamiset «sosiaali-» ja «terveydenhuollon» «asiakasmaksuista» annetun lain 14 §:n perusteella, on hänelle jätettävä käyttövaroiksi vähintään 15 prosenttia nettotuloista, kuitenkin vähintään 108 euroa kuukaudessa.
33 a § (19.6.2008/464)
Tämän asetuksen 3 §:n 5 momentissa, 7 §:ssä, 8 §:n 1 momentissa, 8 a §:n 1 momentissa, 9 §:n 1 ja 2 momentissa, 11 §:n 1 momentissa, 12 §:n 1 momentissa, 13 §:n 1 momentissa, 14 §:n 1 momentissa, 20 §:n 2 momentissa, 23 §:ssä, 25 §:n 1 momentissa ja 26 a §:n 3 momentissa säädettyjä euromääriä tarkistetaan joka toinen vuosi kansaneläkeindeksin muutoksen mukaisesti käyttäen kansaneläkeindeksin sitä pistelukua, jonka mukaan tarkistusvuoden tammikuussa maksettavina olleiden kansaneläkkeiden suuruus on laskettu. Indeksillä tarkistetut euromäärät pyöristetään lähimpään 0,10 euroon.
Asetuksen 3 §:n 2 momentissa tarkoitettujen tulorajojen euromääriä ja 3 momentissa tarkoitettua tulorajan korotuksen euromäärää sekä 33 §:ssä tarkoitettua vähimmäiskäyttövarojen määrää tarkistetaan joka toinen vuosi työntekijän eläkelain (395/2006) 98 §:ssä tarkoitetun työeläkeindeksin muutoksen mukaisesti käyttäen sitä työeläkeindeksin pistelukua, joka on vahvistettu tarkistusvuodelle työntekijän eläkelain 98 §:n soveltamista varten. Tarkistettu euromäärä pyöristetään lähimpään täyteen euroon.
Indeksitarkistukset tulevat voimaan tarkistusvuotta seuraavan vuoden tammikuun 1 päivänä.
«Sosiaali-» ja terveysministeriön on julkaistava indeksillä tarkistetut euromäärät Suomen säädöskokoelmassa tarkistusvuoden marraskuun aikana.
Tarkemmat ohjeet tämän asetuksen täytäntöönpanosta antaa tarvittaessa «sosiaali-» ja terveysministeriö.
Tämä «asetus» tulee voimaan 1 päivänä tammikuuta 1993.
1) sosiaalipalveluista perittävistä maksuista 2 päivänä joulukuuta 1983 annettu «asetus» (887/83);
2) terveyskeskuksessa perittävistä maksuista ja korvauksista 10 päivänä maaliskuuta 1972 annettu «asetus» (206/72);
3) terveyskeskukselle työterveyshuollosta perittävistä maksuista ja korvauksista 15 päivänä joulukuuta 1978 annettu «asetus» (984/78); sekä
4) erikoissairaanhoidosta perittävistä maksuista ja korvauksista 21 päivänä joulukuuta 1990 annettu «asetus» (1248/90).
Edellä 3, 4 ja 9 §:ssä säädettyjen maksujen sijasta voidaan kotona annettavasta palvelusta, lasten päivähoidosta sekä suun ja hampaiden tutkimuksesta ja hoidosta periä maksut joulukuun 31 päivään 1993 sen suuruisena kuin 2 momentin 1 ja 2 kohdassa tarkoitetuissa asetuksissa on vastaavista palveluista säädetty. (30.12.1992/1648)
Sen estämättä, mitä tässä asetuksessa säädetään, kotona annettavasta palvelusta voidaan edelleen periä maksuja joulukuun 31 päivään 1993 noudattaen kotipalveluista perittäviä maksuja koskevasta kokeilusta annettua asetusta (1090/90). (30.12.1992/1648)
Ennen tämän asetuksen voimaantuloa voidaan ryhtyä sen täytäntöönpanon edellyttämiin toimenpiteisiin. (30.12.1992/1648)
30.12.1992/1648:
22.12.1993/1386:
Tämä «asetus» tulee voimaan 1 päivänä tammikuuta 1994.
22.12.1994/1335:
Tämä «asetus» tulee voimaan 1 päivänä tammikuuta 1995.
17.2.1995/200:
Tämä «asetus» tulee voimaan 1 päivänä maaliskuuta 1995 ja on voimassa 31 päivään heinäkuuta 1997.
12.12.1996/1089:
Tämä «asetus» tulee voimaan 1 päivänä tammikuuta 1997.
26.3.1997/290:
Tämä «asetus» tulee voimaan 1 päivänä toukokuuta 1997.
18.4.1997/343:
Tämä «asetus» tulee voimaan 1 päivänä elokuuta 1997.
23.10.1998/772:
Tämä «asetus» tulee voimaan 1 päivänä marraskuuta 1998.
17.9.1999/904:
Tämä «asetus» tulee voimaan 1 päivänä lokakuuta 1999.
23.12.1999/1309:
Tämä «asetus» tulee voimaan 1 päivänä tammikuuta 2000.
13.6.2001/506:
Tämä «asetus» tulee voimaan 1 päivänä heinäkuuta 2001.
5.12.2001/1168:
Tämä «asetus» tulee voimaan 1 päivänä tammikuuta 2002.
27.12.2001/1482:
27.3.2003/251:
Tämä «asetus» tulee voimaan 1 päivänä huhtikuuta 2003.
24.4.2003/328:
Tämä «asetus» tulee voimaan 1 päivänä toukokuuta 2003.
Maksut, jotka koskevat «sosiaali-» ja «terveydenhuollon» «asiakasmaksuista» annetun asetuksen 3 §:ssä tarkoitettuja, huhtikuussa 2003 annettuja palveluja, on muutettava viimeistään 1 päivänä syyskuuta 2003 ennen tämän asetuksen voimaantuloa voimassa olleen asetuksen 29 §:n mukaisiksi.
28.6.2007/745:
Tämä «asetus» tulee voimaan 1 päivänä elokuuta 2007.
20.12.2007/1366:
Tämä «asetus» tulee voimaan 1 päivänä tammikuuta 2008.
19.6.2008/464:
Tämä «asetus» tulee voimaan 1 päivänä elokuuta 2008.
Asetuksen 3 §:n 5 momentissa, 7 §:ssä, 8 §:n 1 momentissa, 8 a §:n 1 momentissa, 9 §:n 1 ja 2 momentissa, 11 §:n 1 momentissa, 12 §:n 1 momentissa, 13 §:n 1 momentissa, 14 §:n 1 momentissa, 20 §:n 2 momentissa, 23 §:ssä, 25 §:n 1 momentissa ja 26 a §:n 3 momentissa säädetyt euromäärät vastaavat kansaneläkeindeksin sitä pistelukua, jonka mukaan vuoden 2007 tammikuussa maksettavina olleiden kansaneläkkeiden suuruus on laskettu.
Asetuksen 3 §:n 2 ja 3 momentissa sekä 33 §:ssä säädetyt euromäärät vastaavat sitä työeläkeindeksin pistelukua, joka on vahvistettu vuodelle 2007 työntekijän eläkelain 98 §:n soveltamista varten.
26.11.2009/951:
Tämä «asetus» tulee voimaan 3 päivänä joulukuuta 2009.
26.11.2009/958:
Tämä «asetus» tulee voimaan 1 päivänä tammikuuta 2010.
17.12.2009/1099:
17.11.2011/1147:
Tämä «asetus» tulee voimaan 1 päivänä tammikuuta 2012.
27.12.2012/1064:
Tämä «asetus» tulee voimaan 1 päivänä tammikuuta 2013.
21.11.2013/825:
Tämä «asetus» tulee voimaan 1 päivänä tammikuuta 2014.
23.10.2014/842:
19.11.2015/1350:
Tämä «asetus» tulee voimaan 1 päivänä tammikuuta 2016.
23.11.2017/773:
Tämä «asetus» tulee voimaan 1 päivänä tammikuuta 2018.
1 luku - Yleiset säännökset 1 § - Soveltamisala 2 § - Määritelmiä2 luku - Avopalvelujen maksut 3 § - Kotona annettava palvelu (30.12.1992/1648)4 § 5 § - Asumispalvelut 6 § - Vaikeavammaisten kuljetuspalvelut7 § - Terveyskeskuksen avohoidon maksut 8 § - Sairaalan poliklinikkamaksu8 a § - Päiväkirurgia8 b § - Laboratorio- ja kuvantamistutkimukset 9 § - Suun ja hampaiden tutkimus ja hoito9 a § - Suun ja leukojen erikoissairaanhoito10 § - Sairaankuljetus 11 § - Sarjassa annettava hoito3 luku - Laitoshoidon maksut12 § - Lyhytaikainen laitoshoito 13 § - Päivä- ja yöhoidon maksu 14 § - Kuntoutushoidon maksut15 § - Pitkäaikainen laitoshoito4 luku - Työterveyshuollon maksut16 § - Työterveyshuollon maksut 17–18 § 5 luku - Muut maksut19 § - Perhehoito20 § - Lastensuojelun maksut21 § - Kehitysvammaisten erityishuoltoon liittyvä ylläpito 22 § - Hengityshalvauspotilaalle järjestettävä hoito23 § - Maksu lääkärintodistuksesta 24 § - Muulta kuin Suomessa asuvalta perittävä maksu 25 § - Käyttämättä ja peruuttamatta jätetystä palvelusta perittävä maksu (22.12.1993/1386)26 § 5 a luku - Terveydenhuollon maksukatto26 a § - Maksukatto26 b § - Maksujen seuranta6 luku - Maksukyvyn mukaan määräytyviin maksuihin vaikuttavat tekijät 27 § - Maksukykyä määriteltäessä huomioon otettavat tulot kotona annettavassa palvelussa (18.4.1997/343)28 § 28 a § - Metsätulo29 § - Tulot, joita ei oteta huomioon30 § - Tuloista tehtävät vähennykset 31 § - Maksun määrääminen7 luku - Erinäiset säännökset 32 § - Maksun periminen poissaolon ajalta33 § - Henkilökohtaiseen käyttöön jätettävä käyttövara33 a § - Indeksitarkistukset 34 § - Ohjeet 35 § - VoimaantuloMuutossäädösten voimaantulo ja soveltaminen:30.12.1992/1648:22.12.1993/1386:22.12.1994/1335:17.2.1995/200:12.12.1996/1089:26.3.1997/290:18.4.1997/343:23.10.1998/772:17.9.1999/904:23.12.1999/1309:13.6.2001/506:5.12.2001/1168:27.12.2001/1482:27.3.2003/251:24.4.2003/328:28.6.2007/745:20.12.2007/1366:19.6.2008/464:26.11.2009/951:26.11.2009/958:17.12.2009/1099:17.11.2011/1147:27.12.2012/1064:21.11.2013/825:23.10.2014/842:19.11.2015/1350:23.11.2017/773: